**Предмет: Обавештење о начину утврђивање основице**

**за обрачун пореза на имовину за 2025. годину**

**обвезника који воде пословне књиге**

Општинско веће општине Апатин на 10. седници, одржаној 28. новембра 2024. године донело је Решење о утврђивању просечних цена квадратног метра одговарајућих непокретности за утврђивање пореза на имовину за 2025. годину на територији општине Апатин, број 436-345/2024-III. Решење је објављено на интернет страни <https://www.soapatin.org/documents/1732873218-lpa.pdf> општине Апатин и у „Службеном листу општине Апатин“, број 29 од 28.11.2024. године. У наведеном решењу код непокретности: Пословне зграде и други (надземни и подземни) грађевински објекти који служе за обављање делатности у другој, трећој и четвртој зони и Гараже и помоћни објекти у све четири зоне нису објављење просечне цене квадратног метра истих, јер у складу са чланом 6. Закона о порезима на иновину („Службени гласник РС“, број 26/2001...94/2024), није било најмање три промета непокретности, нити је било у граничним зонама промета непокретности у периоду наведом у ставу 5. истог члана закона.

**Свим пореским обвезницима којима је основица за обрачун пореза на имовину производ просечне цене квадратног метра непокретности и корисне површине непокретности, у 2025. години за непокретности код којих нису објављење просечне цене, основицу пореза на имовину за непокретности чини производ просечне цене одговарајућих непокретности у најопремљенијој зони (члан 3. наведеног решења), корисне површине непокретности за коју се утврђује порез и коефицијента зоне у којој се непокретност налази.** Коефицијенти зона утврђени су Решењем о коефицијентима за утврђивање пореза на имовину за непокретности обвезника који воде пословне књиге у општини Апатиин од 28.11.2013. године и објављеног на интернет страни општине Апатин и у „Службеном листу општине Апатин“, број 16/2013 од 29.11.2013. године.

Како бисмо олакшали рачунање основице за обрачун пореза на имовину, а све у циљу смањења грешке приликом подношења ППИ-1 пријеве за правна лица прилажемо селедећу табелу са израчунатим просечним ценама:

|  |  |  |  |  |
| --- | --- | --- | --- | --- |
| Групе непокретности | Назив зоне | | | |
|  | I | II | III | IV |
| 1.Грађевинско земљиште | 562,00 | 562,00 | 754,00 | 301,00 |
| 2.Пољопривредно земљиште | - | - | 162,00 | 116,00 |
| 3.Шумско земљиште | - | - | 81,00 | 81,00 |
| 4.Стан | 60.999,00 | 46.764,00 | 29.056,00 | 11.348,00 |
| 5.Кућа за становање | 23.041,00 | 23.041,00 | 26.280,00 | 15.584,00 |
| 6.Пословне зграде и други (надземни и подземни) грађевински објекти који служе за обављање делатности | 50.610,00 | 47.760,00 | 35.820,00 | 23.880,00 |
| 7.Гараже и помоћни објекти | 15.700,00 | 12.560,00 | 9.420,00 | 6.280,00 |